Для даведкі: агратурыстычная супольнасць раёна, аб’яднаная вакол зялёнага маршруту “Валожынскія гасцінцы”, існуе з 2009 года. Аднак увесь час яна дзейнічае як грамадскі савет па аграэкатурызму, не мае статусу юрыдычнай асобы. Гэта акалічнасць стварае пэўныя цяжкасці для эфектыўнай работы, удзелу прадстаўнікоў суполкі ў разнастайных праграмах Міжнароднай тэхнічнай дапамогі ўстойлівага развіцця. Хаця сама дынаміка развіцця кааперацыі аграсядзіб, рамеснікаў, музейных работнікаў, іншых аб’ектаў, адказных за актыўны турызм у раёне, відавочная, і ў гэтым напрамку наш раён, можна сцвярджаць, з’яўляецца флагманам сярод іншых рэгіёнаў краіны.